DE 

VI  ET  EFFECTU  AQUAE  FRIGI- 
? DAEIN. CORPUS  HOMINIS 

VIVUM. 

©sstiimiA.isai 

' INAUGURAL1S  MEDICA 

OUAM 

CONSENSU  ET  AUCTORITATE 

GRATIOSI  MEDICORUM  ORDINIS 

IN 

UNIVERSITATE  LITERARIA 

UT  SUMMI 

EV  MEDICINA  et  CHIRIRGIA  HONORES 

RITE  SIBI  CONCEDANTUR 

DIE  XII.  M.  AUGUSTI  A.  MDCCCXLIII. 

H.  t.  Q.  S. 

PUBLICE  DEFENDET 
Auctor 

FRID.  GUILELMUS  1EINVEBER 

POLONUS. 

OPPONENTIBUS: 


T.  WISLOCKI,  med,  et  cliir.  Dr. 

L.  SCHLESINGER,  med.  et  chir.  Dr. 
J.  KOWALEWKI,  phil.  Stud. 


BERO&m, 

TYPIS  FRATRUM  SCHLES1NGER,, 


V 


TIRO 

CLARISSIMO,  DOCTISSIMO,  EXPERIENTISSIMO 

ANTONIO  LEINVEBER, 

MEDICINAE  ET  CHIRURGIAE  DOCTORI,  MEDICO 

PRACTICO, 

FRATRI  CARISSIMO 


V 


f ' 


n 


V 


JS 


i - S U ' 


NEC  NON 


\ 


'l  t ' 


'\  • 


‘ / / 

7 


■ 


VIRO 

HUMANISSIMO,  AESTUMATISSIMO 

J O ANNI  KUGLER, 

PHARMACOPOLAE  DIGNISSIMO, 
PIE  VENERANDO 


i i 


\ 


V 


II  A S C E 


PAGELLAS 


PIO  GRATOQUE  ANIMO 


SACRAS  ESSE  VOLUIT 


AUCTOR. 


PROOEMIUM. 

Mos  atque  lex,  quae  a majoribus  nostris  ad  nos  perve- 
nere, ut  summos  facultatis  medicae  honores  assecuturi 
quoddam  antea  doctrinae  in  lucem  proferant  specimen,  ma- 
xima quidem  laude  digna  mihi  videntur,  simul  autem  ar- 
dua: arti  enim  divinae,  in  qua  inprimis  experientia  valet, 
aliquid  novi  addendi,  perpaucis  juvenibus  facultas  est 
data;  aliis  timendum,  ne  argumentum,  quod  tractandum 
sibi  sumserunt,  aut  nimis  sit  tritum,  aut  exiguum  virium 
excedat  modum.  Tironi  mihi,  medicinae  rudimentis  im- 
buto, nihil  aliud  scribere  restabat,  nisi  singula,  jam  multo 

\ 

ante  ex  lectis  et  auditis  collecta,  in  ordinem  redigere  et 
lectoris  benevolentiae  tradere.  Non  sum  nescius  et  illum, 
qui,  quae  singula  singulis  in  libris  sunt  descripta,  apte 
composita  in  lucem  tradat,  suauique  ipsius  sententiam 

passim  modeste  interponat,  laudabiliter  suum  praestitisse 

\ 

munus. 

Sin  autem  hic  illic  erraverim,  aut  verborum  delecturo 
minus  bonum  habuerim,  te  L.  B.  per  indulgentiam  tuam 
facile  me  excusaturum  spero,  atque  confido. 


V 


\ 


V. 

” ix  pauci  elapsi  sunt  anni,  ex  quo  Priesnitz,  vir  rusticus 
quidem,  sed  audax,  constans  et  stabilis,  in  pago  qui 
nomen  habet  Graefenberg,  exstitit,  et  de  aquae  frigidae  vi 
varios  medicandi  morbos  promulgavit  rumorem,  quum  tanta 
hominum  multitudo,  novitatis  vertigine  capta,  in  hunc  us- 
que diem  ad  aquas  confluit,  idque  nulla  aetatis,  vitae  an- 

' • . i 

teactae,  temperamenti,  sexiis,  caeterarumque  rerum  habita 
distinctione,  ut  abusus  sit  timendus.  Invenimus  hydropa- 
thiam  jam  adeo  divulgatam,  ut  cunctae  Germaniae  provin- 
ciae et  permultae  vicinae  salutem  nonnisi  in  aqua  frigida 
quaerere  videanfur.  Multum  disputatur  et  asseveratur  de 
aquae  virtute,  de  praecipuis  et  eximiis  ejus  effectibus,  de 
universali  medicina,  ita  ut  saepe  diversissimae  et  contra- 
riae sententiae  ad  meas  pervenerint  aures.  Quae  res  ani- 
mum meum  in  se  advertit,  novaque  noscendi  studium  con- 
citavit, ut  inquirere  et  iuvestigare  in  variis  de  aqua  frigida 
scriptis  inciperem,  quo  mihi  persuaderetur,  quid  boni  et 
veri,  quidque  mali  et  suspecti  res  haec  contineat,  quidque 
sit  aquae  frigidae  peculiare.  Comparatis  quam  plurimis, 
quae  mihi  notatu  digna  videbantur,  quae  a medicis  et  non 
medicis  tractata  literisque  sunt  mandata,  rem  non  novam 

esse  inveni.  Medicae  artis  historia  multa  nobis  praebet 
exempla,  varia  medicamenta  brevi  tempore  ad  summum 
pervenisse  splendoris  culmen,  eoruinque  usum  adeo  esse 
propagatum,  ut  universalium  nomen  sibi  comparaverint; 
sed  non  multo  post,  vel  ocius  regressum  fecisse,  et  minori 
laude  digna  visa,  aut  oblivione  penitus  obruta  esse; 
nonnulla  iterum  ab  oblivione  liberata  et  quasi  nova  in 

l • • 

usum  rediisse.  Aquae  frigidae  usus  jam  antiquissimis 
notus  temporibus,  iisdem  succubuit  vicissitudinibus.  Ex 
quo  morbi  exstitere,  aqua  prospero  cum  eventu  a medicis 
adhibebatur;  sed  inde  quum  usus  ejusdem  modum  exce- 
dere inceperit,  vulgusqne  eam  incaute  atque  immoderate 

i , 

sibi  vindicaverit,  jam  prosperum  ab  ea  exspectare  non 
potes  eventum,  sed  potius  detrimentum.  At  progressus 
et  regressus  non  semel  aqua  frigida  fecit,  ita  ut  nunc 
magna  ei  laus  tribueretur,  nunc  condemnaretur,  nunc  per 
aliquod  temporis  spatium  amplius  pro  medicamento  non 
haberetur,  sed  id  solum  a vulgo,  aut  hominibus  rudibus 
et  illiteratis.  A medico  erudito  nunquam  oblivioni  trade- 
tur, fidesque  ejus  eadem  semper  manebit,  dummodo  scopo 
medendi  morbo,  tempori,  omnibus  accommodetur  indicatio- 
nibus, modusque  dosisque  conveniens  observetur.  Medi- 
cus, dum  morbis  medetur,  regularum  conscius,  eas  e prin- 

* v , 1 

cipio  derivat  universali,  et  hac  ratione  distinguitur  ab 

agyrta,  aut  inscio  homine,  qui  etiamsi  sanet  forte  homines, 
rationem  tamen  actionum  suarum  reddere  nequit,  quod 
regulae  ei  omnino  sunt  ignotae.  Balnea  frigida  et  super- 
fusiones cholera  morbo  laborantium  nonnullis,  certis  con- 
ditionibus, profuere,  mortique  eos  eripuere;  simulae  autem 
morbus  hic  per  omnia  stadia  omnesque  suas  varietates 
uno  eodemque  modo  tractari  coeptus  erat,  amisit  aqua 
frigida  fiduciam,  quam  in  ea  medici  collocabant,  minime 
autem  suam  indolem  et  efficaciam  in  singulis  casibus,  qui- 
bus bene  respondebat. 

Ut  ad  perspicuam  et  dilucidam  de  vi  aquae  frigidae 
medicatrice  perveniamus  cognitionem,  multis  e partibus 
rem  considerare  et  respicere,  diversos  adhibendae  modos, 
temperaturae  gradum  et  aquae  et  organismi,  hujus  consti- 
tutionem, aetatem,  sexum  multaque  alia  nobis  est  uecesse. 

Jam  igitur  princeps  aquae  frigidae  emolumentum  re- 
fertur ad  frigus,  quod  ei  inhaeret.  Frigus  omnino  calore 
privat,  nam  constat  ex  physicis  praeceptis,  corpori  calido, 
si  cum  frigidiore  in  contactum  veniat,  tantum  de  suo  ca- 
lore detrahi,  quantum  ad  aequalem  temperiem  his  duobus 
corporibus  impertiendam  requiritur.  Idque  fit  eo  celerius, 
quo  major  est  differentia  inter  corpus  refrigerandum  et 
frigoris  ipsius  gradum,  quod  thermometro  quam  accuratis- 
sime metiri  licet.  Detracto  calore,  frigoris  vis  praecipua 

corpora  adstringendo  et  uniendo  manifestatur.  Quam  per 
vim  omnia  solida  majorem  consistentiam  firmitatemque 
acquirunt;  fluida  vero  condensantur,  consolidantur,  ge- 
lascunt; aer  ipse  condensationem  citissime  subit.  Ex  his 
tribus  effectibus,  quos  etiam  corpus  humanum  praeclare 
persentit,  derivantur  plurimae  proprietates  medico  non 
negligendae.  Sed  priusquam  de  iis  agamus,  quaedam  de 
frigoris  ratione  ad  corpora  viva  praemittere  nos  oportet. 
Corpus  humanum  vivum  differt  a corporibus  anorganicis, 
quod  in  eo  calor  sui  generis  latet,  calor,  qui  seu  in  acer- 
rimo, seu  in  aestuosissimo  illum  circumdante  aere  diu  in- 
teger retinetur;  naro  organismo  inest  vis  calorem  produ- 
cendi, seu  calor  vitalis,  qui  se  continenter  renovat,  dum 
anorganicis  frigus  omnem  calorem  illico  detrahere  valet. 
Berger  et  Delaroche  exposuerunt  se  temperiei  + 49  °F. 
et  experti  sunt,  suam  temperiem  quatuor  modo  gradus  ad- 

" ' A * • r 

scendisse.  Delaroche  commoratus  in  aqua  temperiei 
90  °F.  sedecim  minutas,  invenit  sui  ipsius  temperiem  non 
multo  plus  5°  auctam.  Etsi  hic  etiam  gradum  frigoris 
accuratius  exhibere  possimus,  tamen  haec  res  non  venit 
in  censum  in  taxanda  frigoris  ratione  agendi  in  organis- 
mum vivum;  nam  duo  homines,  quorum  quidem  tempera- 
tura aequalis  est,  aliter  tamen  unum  eundemque  frigoris 
gradum  percipiunt,  ita  ut  quod  alteri  tepidum  est,  alteri 

frigidum  videatur.  Regula  igitur  de  frigoris  effectu  in 

i 

universum  lata,  non  potest  semper  valere  in  specie:  nam 
etsi  negari  non  potest,  organismum  vivum  eandem  obser- 
vare rationem  erga  frigus,  ac  corpora  non  viventia,  quia 
pro  majori  frigoris  gradu  calore  magis  privantur,  tamen  phae- 
nomena effectus  ipsius  sunt  diversa,  non  adeo  quantitativa, 

quam  potius  qualitativa,  Inde  derivatur  haec  regula:  „intensi- 
' 4 / 
tas  phaenomenorum  directam  observat  rationem  et  ad  frigoris 

gradum  et  ad  organismi  facultatem  percipiendi.^  Organismus 
vivus  calorem  suum  vitalem  semper  aequalem  retinere,  fri- 
gus autem  summum  caloris  contrarium  semper  delere  eum 
studet;  quo  fit,  ut  organismus,  qui  ad  vitam  suam  con- 
servandam quemdam  caloris  gradum  exigit,  jacturam  at- 
que damnum  compensare  cogatur,  novumque  calorem  vi- 

\ 

riurn  suarum  impendio  producere.  Sic  ad  reactionem  fri- 
gus organismum  invitat,  idque  eo  magis,  quo  intensius 
est  frigus;  frigoris  autem  effectum  multo  validiorem  esse, 
si  aquae  sit  nuptum,  experientia  confirmatur.  Balneum 

temperaturae  24  °R.  jam  vehementer  refrigerat,  dum  atmo- 

» . . , ' 

sphaera  ejusdem  gradus  corpori  admota  calore  est  mo* 
lesta, 

Aquae  frigidae  igitur  eaudera  rationem  eundemque 
effectum,  majori  tamen  gradu,  in  organismum  humanum 
observare  potes,  quem  iu  anorganica  natura  solidorum, 

fluidorum,  aeriformium  animadvertimus,  indolem  nempe 
adstringentem  et  Uuientem.  Prima  ratione  frigus  aquae 

KHfeife.  r ' : 

fibris  tonum  inducit,  eas  adstringit,  roborat,  elasticitatem 
auget;  secunda  sanguinem  humoresque  nimis  rarefactos 
et  calidos  condensat,  refrigerat;  tertia  aerem  intra  corpus 
noxium  ad  minus  reducit  volumen  et  saepe  expellit.  Quum 
autem  organismo  vivo  vis  vitalis,  vis  reagendi  insit,  necesse 
est,  ut  accedant  huc  alia  etiam  symptomata,  quae  ad  illam 
spectant,  scilicet  vim  aquae  stimulantem  et  roborantem 
indicantia.  Ideoque  non  immerito  aqua  frigida  est  refe- 
renda inter  remedia  tonica,  roborantia,  adstringentia^  re- 
percutientia,  antiseptica,  stimulantia,  evacuantia;  inter  re- 
frigerantia, sedantia;  postremo  iuter  carminativa  et  ea,' 
qnae  morbis  ex  nimio  aerie  intra  corpus  volumine  ortis 
adversantur. 

Fibras  constringentem  et  roborantem  frigoris  aquae 
Virtutem,  jam  theoria  fultam,  osus  balneorum  frigidorum  in 
morbis  ex  debilitate,  atonia  ortis,  comprobat;  vis  antisep- 
tica laudatur  in  dissolutione  sanguinis,  in  morbis  putridis, 
contagiosis;  anodyna  et  antiphlogistica  observatur  in  spas- 
mis inflammatoriis.  Vis  stimulans  notatur  in  lipotbymia 
et  syncope,  ubi  facies  laborantium  aqua  frigida  maximo 
cum  successu  inspergitur.  Caetera  symptomata  infra  lucu- 
lentius demonstrare  studebo.  Adjicienda  tamen  sunt  hic 

ea:  cum  irritans  frigoris  vis  plane  neganda  hon  esset, 
ausi  sunt  nonnulli  id  exponere  ex  aucta,  per  infirmatam 

energiam  et  ob  detractos  stimulos,  sensilitate,  quae  in  fri- 

\ 

gore  accumuletur,  sicut  in  esurie.  Quod  quam  falsum  sit, 
colligi  potest  e triviali  illa  et  quotidiana  observatione: 
membra,  quae  algorem  exceperunt,  stupere,  sensu  fere 
orbari  ac  rigere;  namque  dolores,  qui  iu  algentibus  obser- 
vantur membris,  tum  demum  oriri  solent,  cum  calor  subito 
intrat.  Hinc  protinus  videmus,  sensiferam  vim  algore 
minui,  augeri  vero  vim  motricera.  Sensilitatem  ita  ipsam 
nimiam  aqua  frigida  temperat,  corpus  ad  frigus  autumnale 
et  hibernum  praeparat.  Si  quis  vero  dixerit,  frigus  actio- 
nem vitalem  minuere,  ei  quidem  non  repugnabimus,  si  de 
protracta  et  nimis  intensa  frigoris  actione  est  sermo;  sed 
addimus  in  eo  ipso  balneorum  frigidiusculorum  positam 
esse  salubritatem,  quippe  haec  actionis  vitalis  nimis  acce- 
leratae temperatio  vitam  ipsam  prolongat,  et  materiae  or- 
ganicae contentionem  nimiam  arcendo  organismum  confortat. 

Arcana  haec  aquae  frigidae  et  caetera  ut  diligentius 
assequamur,  non  sufficit  ea  commemorasse,  quae  hucusque 
exploravimus,  nam  effectus  aquae  duplici  sunt  natura,  iique 
maxime  contrarii.  Distinguendus  est  accuratissime  prima- 
rius aquae  frigidae  effectus  a secundario.  Ille  manifesta- 
tur in  coarctanda  et  debilitanda  vita  organica,  in  laesa  et 

diminuta  ejusdem  functione:  systema  nervorum  resolvitur, 
calor  vitalis  detrahitur,  turgor  vitalis  repressis  humoribus 
minuitur,  pulsus  parvus,  tensus  spasticus  redditur,  omues 
secretiones  supprimuntur^  concoctio  retardatur,  volumen 
totius  corporis  ad  minus  redigitur.  Incendentibus  secun-/ 
dariis  effectibus  longe  praestanliora,  illis  plane  contraria 
deprehenduntur  phaenomena:  vita  organica  intensa  et 

aucta  manifestatur,  vires  et  energia  organismi  a sensorio 
communi  optime  percipiuntur,  vis  vitalis  antea  depressa  et 
coercita  redit,  reprimit  nunc  impedimentum,  calor  et  tur- 
gor vitalis  primum  obtinent  locum,  appetitus  revertitur, 
digestio  facilius  expeditur,  organa  omnia  functione  sua  ce- 
lerius funguntur.  Obtinet  in  utroque  casu  lex  haec; 
„effectus  primarii  comparati  cum  secundariis  eandem  ha- 
bent rationem,  i.  e.  quo  intensior*  fuit  frigoris  impetus, 
tanto  magis  perspicua  sunt  signa  auctae  vitae effectus 
secundarii  glaciei  multo  differunt  gradu  ab  iis,  qui  aquae 
solae  frigidae  sunt  peculiares.  Imo  etiam  lex  haec  latius 
extendi  potest,  cum  „secundarius  effectus  multo  superet 
intensitate  et'  extensitate  primarium, ts  quapropter  summus 
frigoris  gradus,  per  pauca  solummodo  momenta  corpori 
admotus,  calorem  elicere  valet,  qui  per  plures  minutas 
durat;  lex,  quae  eximiam  et  peculiarem  vim  aquae  frigidae 
evidenter  demonstrat.  Ultima  et  praestantissima  lex,  quae 

hac  ratione  summum  obtinet  locum,  haec  est:  „eff«ctus 
secuudarius  aquae  frigidae  eo  validior  est,  quo  celerior 
est  transitus  a calore  ad  frigus,  quo  major  est  differentia 
temperierum  sibi  invicem  succedentium.4'  Ut  autem  in 
unaquaque  re  non  licet  excedere  modum,  sic  etiam  in  ob- 
servandis his  legibus.  Si  quidem  effectus  secundarii  jam 
intrarunt,  frigus  tamen  pertinaciter  adhibetur,  evanescunt 
plane  illi,  dum  primarii  locum  obtinent,  ita  ut  reactio  ex- 
hauriatur, et  organismus  ipse  vi  vitali  privatus  refrigera- 
tioni succumbat.  Exempla  ex  frigore  modum  excedente 
perniones  nobis  affatim  praebent. 

Jam  igitur  explanata  et  refutata  satis  longe  lateque 
Virtute  aquae  a frigore  dependente  et  prae  caeteris  effiea- 
cissima,  ad  reliquas  proprietates  accedere  placet.  Potest 

• l ' 

aqua  etiam  fluido  suo  peculiarem  exercere  vim,  mechani- 
eam  nempe,  comprimenda  mole  sua  compage,  tum  etiam 
physico-chemicam,  solvendi  facultate.  Ououiam  lavaturi, 
hi  fluidum  descendimus,  quod  est  multo  gravius  aere 
nos  circumdante,  inde  fiat  necesse  est,  ut  mutationes 

' , i ' 

quoque  in  corpore  nostro  excitentur.  Res  baec  non  parvi 
est  momenti,  si  taxare  vis  vim  et  effectum  aquae  pro 
ratione  adhibendi,  ut  infra  videbis.  Secundum  experien- 
tiam optimorum  naturae  investigatorum  aquae  specifica 
gravitas  ad  aeris  gravitatem  specificam,  quae  nacta  est 


ir 

temperiem  ardori  aestivo  et  frigori  hiemali  intermediam,- 
sic  se  habet,  uti  1 ad  850,  i.  e.  aqua  est  octingenties 
et  quinquagies  gravior,  qham  par  aeris  copia.  Quum 
aer  internus  in  aquam  foris  prementem  pariter  reagere 
nequeat,  partes  corporis,  quas  circumit  aqua,  aliquo 
modo  comprimuntur,  et  si  totum  corpus  ad  collum  usque 
submergitur,  musculi  respirationi  inservientes  tum  pecto- 
rales, tum  abdominales,  potestatem  munere  suo  fungendi 

amittunt,  quapropter  respiratio  molesta  et  pectus  angu- 

■ % / * 

stum  redditur.  Unusquisque  sine  dubio  expertus  est,  qui 
adverso  flumine  lavabat,  quum  thorace  atque  ventre  im- 
petum aquae  exceperit,  magis  respirationem  cohibitam 
esse,  quam  quum  dorsum  undis  opposuerit. 

Postremo  non  est  praetermittenda,  quamquam  per- 
parva, tamen  non  sine  quodam  effectu,  acidi  carbonici 
copia,  quae  frigore  ab  aqua  subigitur,  peculiaremque  prae- 
bet ei  indolem,  stimulantem  nimirum  et.  incitantem,  simul- 
que  anodynam  in  nervorum  perversitate,  variis  animi  pa- 

thematibus,  vel  affectibus.  Aqua  pura  frigida,  acido  car- 
\ ' 
bonico  nupta,  recens  e fontibus  hausta,  mirum  est,  quan- 
tam virium  recreationem  efficiat,  quam  grata  sit  sapori 
et  stomacho.  Revera  optimum  est,  si  modica  copia 
digestionis  tempore  ingeritur,  concoctionis  praesidium, 


\ 


<2 


18 


quum  nimia  incitatio  temperetur,  fluidus  cliymus  servetur, 
viae  omnes  aperiantur. 

Haec  quidem  do  aquae  frigidae  vi  et  effectu  in  uni- 

' ' f 

versum;  sed  subsistere  in  iis  nequaquam  licet,  quum  ad 
praecipua  et  praestantissime  ejusdem  emolumenta  ratio 
quoque  earn  adhibendi  et  tempore  quidem  commodo  per- 
tineat. Quod  usum  spectat,  adbibetur  vulgo  aqua  aut 
extrinsecus,  aut  intrinsecus;  effectus  tamen  ex  utroque 
modo  adhibendi  proficiscentes  sunt  ejusmodi,  ut  certis 
cancellis  circumscribi  non  possint,  nam  multis  momentis 
in  unum  confluunt.  Si  enim  consideras  corporis  totius 
integumentum,  invenies,  cutem  externam  corpus  huma- 
num non  solum  extrinsecus  circumdare,  sed  etiam  ad 
interiora,  quousque  patent,  sese  insinuare  ac  materno 
quodammodo  sinu  recondere,  nervos  ipsos  cutis  et  vasa 

i 1 • 

peripherica  in  maximo  esse  cum  partibus  internis  com- 
mercio. Discrimen,  quod  hic  intercedit,  id  est,  ut  aqua 
frigida  extrinsecus  adhibita  per  latiorem  diffundatur  su- 
perficiem et  frigus  immediate  innumerabiles  nervorum 

fines,  vasorumque  ramificationes  diffusas  afficiens,  vali- 

7 

dius  ac  celerius  refrigeret,  ideoque  graviores  provocet 
effectus,  quam  id  interno  aquae  usu  fieri  assolet,  ubi, 
priusquam  aqua  in  internum  pervenit,  aliquantulum  de 

i 

frigore  amittit  et  jam  non  ut  gelida,  sed  moderata  agit. 

In  utroque  autem  casu  aquae  frigidae  duplicem  semper 
observare  potes  efficaciam,  alteram  biodynamicam,  scili- 
cet stimulorum  seu  irritamentorum  organicorum,  ad  vim 
molricem  relatam,  alteram  biochemicam,  i.  e.  chemicas 

materiae  animalis  mutationes,  texturam  et  vegetationem 

• , ' i' 

corrigentem.  Quorum  aquae  effectuum  omnium  causas 

proximas  in  nervos,  in  reliquam  compagem  et  in  humo- 

»■  , - 1 t 

rnm  cbemismum,  etsi  extricare  atque  dijudicare  hucusque 
non  valemus,  propterea  quod  chemica  corporis  nostri  vivi 
cognitio  magna  ex  parte  est  manca:  haud  injustum  tamen 

erit  statuere,  quae  clari  viri  experientia  et  eventuum  oh- 

' / 

servationibus  aliquatenus  cognovere. 

In  ventrem  excepta  aqua  frigida  non  expandit,  ut  au- 
divimus, protinus  vim  suam  per  universum  nervorum  va-  / 
sornmque  systema  tam  aperte  et  manifeste,  quam  in  ex- 
terno usu;  sed  hac  via  ocius  resorbetur  magisque  valet 
humores  corrigere.  Vis  ejus  moderatur  ventriculi  muco, 
quocum  mingitur,  mitigaturque.  Perceptio  interni  et  gra- 
vantis frigoris  in  regione  epigastrica  tum'  tantummodo 
ardua  est,  cum  frigidissima  aqua  subito  et  immoderata 
ejus  dosis  in  ventriculum,  pervenit,  ubi  repentina  refrige-i  v 
ratione  gaslrodyniam,  emesin,  inflammationem  provdcare 
potest.  Instinctus  praemonet  de  talibus  erroribus;  aquam 

frigidam  infra  4°  R.  non  valemus  uno  haustu,  nec  nisi 

2* 

interspirantes  bibere,  spasmus  enim  oesophagi  intercedit, 
qui  per  se  solvitur,  simulae  aqua  plus  minus  se  calefe- 
cerit. Postquam  igitur  aqua  in  ventriculum  pervenit,  min- 
gitur, ut  modo  dixi,  cum  muco,  succo  enterico,  saliva, 
cum  ventriculi  temperie  suam  mutans,  ita  ut  aliqua  pars 
resorbeatur,  aliqua  cum  inuco  mixta  ibi  maneat,  alia  cum 
chymo  per  intestina  promoveatur,  aut  in  formam  aeris  re- 
dacta cum  borborygmis  et  flatibus  ex  organismo  elimine- 
tur; resorpta  pars  percurrit  totum  corpus,  evaporatur  e 
sanguine  per  pulmones  et  per  cutem,  aut  per  renes  ex- 
cernitur. Quaenam  inde  commoda  proficiscuntur,  aut  quae 
detrimenta  capiantur?  Si  moderata  quantitate  fruimur,  si- 
tim aqua  sedat  , corpus  a calore  nimio  liberat,  ventriculo  et 

r • / 

oesophago  pyrosin,  si  adest,  detrahit,  bilem  depravatam, 
mycum  viscidum  intestinis  adhaerentem  solvit,  mitigat, 
tonum  tunicae  mucosae  et  musculari  induit,  quo  facilius 
eliminentur  sordes.  Cum  sanguis  refrigeretur,  necesse 
est,  ut  motus  humorum  mutentur  et  si  laxitas  vasis  tar- 
dior contingit  et  sfases  adsunt,  hae  solvantur,  tumores 
glandularum  discutiantur,  sanguis  purificetur,  putredo  ar- 
ceatur. Si  ex  eadem  caussa  profluvia  adsunt,  haec  re- 
primuntur, borborygmi  repercutiuntur.  Vidi  ipse  in  typho 
tympanitidem  clysmatibus  aquae  frigidae  protinus  cessisse, 
quod  nullo  alio  fieri  poterat  modo,  nisi  aqua  plane  gas 

intestinorum  resorbente.  Cum  porro  ventriculi  mira  quae- 
dam sit  conspiratio  cum  dissilis  aliis  corporis  partibus, 
e.  g.  cum  capite  (1),  ita  ut  illo  languente  hoc  statim  'do- 
lore, vertigine  tentari  soleat,  utilitatem  aquae  frigidae, 
quin  corpori  et  animo  vigorem  possit  conservare,  vix 
ullus  in  dubitationem  vocabit,  nisi  harum  rerum  plane  in- 
scius et  ignarus.  Confirmatur  haec  sententia  observatio- 
nibus, quae  in  curanda  sensilitatis  alienatione,  hysteria, 
hypochondria  sunt  factae.  Huc  spectat  Augenbruggeri 
methodus  curandi  morbos  animi  et  nervorum  bibenda  aqua 

'*  * * { V 

frigida,  quotidie  usque  ad  viginti  mensuras  (2).  Intensam 

i?  .1  • * ■ . 

frigoris  vim  exspectare  non  licet,  cum  magna  aquae  fri- 
gidae copia  non  perpetiatur.  At  diuturna  et  justo  crebri- 
ori usus  repetitione  et  refrigeratione,  quam  unaquaque 
vice  calefactio  et  sanguinis  affluxus  sequuntur,  congestio- 
nes passivas  ad  ventriculum  facile  nobis  parare  possu- 
mus (3).  Abusus  in  bibenda  aqua  non  raro  occurrit; 
peccatur  quod  attinet  ad  quantitatem,  temperiem  et  qua- 
litatem. Oui  immodico  aquam  bibunt,  labefactant  organa 
digestionis:  ventriculus  ipse  nimis  extensus,  gravatus,  re- 
frigeratus,  densitate  succi  gastrici  et  calore  necessario 


(1)  Rega  1.  c.  cap.  VII.  pg.  87. 

(2)  Mitscherlich  mat,  med.  T.  I.  p.  355. 

(3)  Mitscherlich  mat.  med.  T.  I.  pg.  355. 

privatus,  impos  fit  concoctionis ; jecur,  pancreas,  lien  ni- 
mis extenso  ventriculo  pressa,  functioni  suae  prae'esse 
impediuntur;  sanguinis  per  aortam  circuitus  retardatur, 
pectus  opprimitur;  sanguis  iu  vasis  aqua  nimis  repletis 
justo  magis  diluitur,  vapor  per  cutem  adscendit,  cutisque 
ad  profusos  sudores  prona  totius  corporis  vegetationi 
obest;  potissimum  autem  functio  systematis  uropoetici 
massa  aquae  urgentis  continenter  dilatati  magnopere  lae- 
ditur, ita  ut  variae  hujus  systematis  alienationes  inde  se- 
quantur necesse  sit. 

Quoad  temperiem  et  qualitatem,  si  salubres  taxare 
vis  aquae  frigidae  etfectus,  notandum  est,  ad  internum 
usum  non  quamvis  aquam  esse  idoneam.  Notum  est, 
aquam,  quo  lenioris  sit  temperiei,  eo  densiorem  esse;  quo 
fit,  ut  aqua  destillata,  quae  minus  aeris  continet,  quam 
communis  et  aquae  salia  continentes,  veluti  aquae  durae 
sic  appellatae,  diutius  in  ventriculo  commoretur,  magisque 
eum  gravet.  Hippocrates  aquas  ad  potum  aptissimas 
judicat,  quae  clarae  sunt,  leves,  saporis  et  odoris  exper- 
tes, ab  oriente  profluentes;  quae  cautelae  etiamnunc  ple- 
• rumque  valent,  praeter  ultimam,  quae  forte  in  patria 
Hippocratis  locali  quadam  nitebatur  praerogativa. 
Denique,  quanto  major  est  frigoris  -gradus,  eo  majores  et 
potissimum  dynamicos,  ad  nervos  nempe  spectantes  ob- 

servare  licet  effectus,  idque  fortasse,  ppoplerea,  quod  ple- 

N 

ruiuque  frigus  cum  nervorum  magis,  quam  cum  aliarum 
partium  elementis  et  mixtura  affinitate  quadam  conspirare 
videtur;  dum  aqua  temperiei  4-  5 ad  4-  10°  R.  magis 
per  vasa,  resorptione  absoluta,  chemice  quodammodo,  re- 
solutione, ut  supra  vidimus,  agit.  Inde  fit,  ut  medici,  fru- 
stula glaciei  aegrotos  deglutire  jubeant,  si  iis  hyperemesis 
ex  nimis  aucta  ventriculi  seusilitate  occurrit;  gelida  aqua, 
laudata  in  febri  putrida,  hauritur  etiam  prosperrimo  cum 
eventu  in  haematemesi,  ob  virtutem  refrigerantem  et  con- 
trahentem. IJn>  usu  diaetetico,  in  statu  mucoso,  vermi- 
noso, pletbora  abdominali,  obstructione  alvi,  aqua  frigida 
fontana  sufficit.  Caetera  emolumenta  babet  usus  aquae 
internus  communia  cum  usu  externo,  quem  uuuc  aggre- 
diamur. 

Experientia  docemur,  balnea  frigida  corpori  vivo  ad- 
mota, coiitrahentem  et  coarctautem  et  inde  a superficie 
sanguinem  ad  partes  internas  repellentem  exercere  vim. 

t ' - 

Inde  sequitur:  refrigeratum  corpus  horrore  plus  minus 
durante  corripi,  motus  musculares  justo  fortiores,  aut  in- 
ordinatos vereque  convulsivos,  quibusdam  casibus  multo 
languidiores  produci,  dentes  crepitare,  cutem  anserinae 
aemulam  reddi,  totum  corpus  tremere,  respirationem  len- 
tam, oppressionem  pectoris,  auxietatem,  dyspnoeam  fieri. 

Detracto  calore  moleculae  vasorum  propius  sibi  invicem 
admoventur,  lumen  eorum  coarctatur,  humorum  circuitus 
in  vasis  capillaribus  retardatur,  humores  ex  ambitu  Versus 
internas  partes  in  vasa  majora  urgentur,  corpuscula  san- 
guinea invicem  sibi  appropinquant,  quo  mutua  eorum 
actio  et  vis  vitalis  augetur.  Oui  rerum  status  tamen  tam- 
diu  solummodo  observari  potest,  quoad  lavationes  durant, 
nam  brevi  post  effectus  secundarii  locum  obtinent,  quae 
res  hoc  modo  perficitur:  massa  sanguinis  in  truncis  vaso- 
rum accumulata  agit  ut  incitamentum  in  vasorum  parietes, 
ad  reactionem  invitans,  quo  fit,  ut  et  cor,  majori  sangui- 
nis copia  ad  se  ruentis  irritatum,  fortiori  nixu  obstacula 
in  vasis  cutaneis  haerentia  superare  conetur,  sanguinem- 
que ideo  in  inertia  et  desidiosa  vasa  peripherica  pellat, 
ea  non  agentia  dilatet,  circuitum  periphericum  promoveat 
exaequetquc  cum  interno,  calorem  ita  restituat,  justo  ma- 
jorem reddat  ruborem  sudoremque  eliciat.  Ouorum  omnium 
phaenomenorum  necessitas  deduci  potest  a qualitatibus 
aquae  frigidae,  quarum  mentio  jam  antea  est  facta,  veluti 
a frigore,  pressione,  fluiditate.  Rubor  et  calor  refrigera- 
tionem sequentes  explicari  possunt  relaxatione  vasorum 
periphericorum,  quae  sanguine  urgenti  dilatantur:  refrige- 
ratio enim  ipsa  non  pervenit  ad  intima,  afficit  solas  par- 
tes corporis  externas  per  cutem  usque  ad  quaudam  pro- 

funditatem;  iu  interno  vero  corpore  ipso  remanet  vis  vi- 
talis cum  calore  et  vi  vasorum  elastica  integra,  quae  sibi 
postea  per  vasa  peripherica  non  agentia  viam  aperiunt. 
Porro  cohiberi  ad  tempus  perspirationeui  cutaneam  est 

animadvertendum,  quapropter  necessitas  jubet,  alia  organa 

;,r.  " ' 

excretoria  cutis  officio  interea  fungi.  Fieri  autem  hoc  so- 
let, affirmante  Cl.  Marteau(l),  modo  per  pulmones, 
modo  per  glandulas  salivam  uberius  excernentes,  modo 
denique  et  quidem  frequentissime  per  vias  urinam  feren- 
tes; ex  quo  intelligitur  simul,  partes  his  functionibus  di- 
catas ipsas  aliquo  modo  alienari.  Itaque  ab  hoc  humorum 
motu  per  vasa  sanguifera  atque  lymphatica  (qui  quidem 
motus  ad  quamcunque  secretionem  requiritur)  incipientes 
et  leviores  infarctus  promoveri  facile  atque  dissipari  pos- 
sunt. Fluidiias  aquae  solvit  squalorem  aliaque  inquina- 
menta, desobstruit  et  reserat  poros  cutaneos  ideoque  per- 

/ . • 

spirationem  insensilem  impeditam  restituit,  et  quae  reman- 
serint fortasse  obstructiones,  validiore  humorum  ad  cutem 
post  balneum  facta  propulsione  superantur  atque  exaucta 
perspiratione  penitus  tolluntur  (2). 

Jam  igitur  omnes  hae  mutationes,  quas  in  organismo 
humano  aquam  frigidam  provocare  hucusque  vidimus,  con- 
ti) I.  c.  pg.  49. 

(2)  Marteau  I,  c.  2.  pg.  252.  ct  Ferro  I.  c.  pg.  197. 

stituunt  illa  salubria  ejusdem  ct  eximia  commoda  atque 

utilitates,  quae  tantopere  celebrantur.  Neque  potest  negari, 

eam,  si  quidem  haud  inconsulto  adhibeatur,  consequenter 

et  gradatim,  modum  non  excedat,  in  re  bene  cognita  apte 

/ ■ \ ' 
et  accurate  cuique  accommodetur  organismo,  sauguificatio- 

nem  corrigere,  tonum  vasis  periphericis  praebere,  musculos 
ad  actionem  invitare,  canaliculos  sudoriferos  pervios  red- 
dere, excretionein  ejusdem  ordinare,  omnino  vegetationem 
cutis,  vestimenti  totius  corporis,  cujus  late  expansa  fun- 
ctio maximi  est  animanti  et  vegetanti  naturae  momenti, 
promovere.  Ouidquid  enim  cutem  roborat  atque  conser- 
vat, ventriculi  quoque  atque  intestinorum  (1)  vires  cou- 

' ) / 

coctrices  propter  reciprocum  consensum,  qui  »est  inter  has 
partes,  angere  potest,  ita  ut  cibos  facilius  subigere  atque 
in  chylum  laudabilem  convertere  queant.  Non  minus  enim 
in  homine  cutis,  quam  in  arbore  cortex,  tum  semet  ipsam 
regit  ac  vitalitate  sua  animatur,  tum  interioribus  prospicit, 
ita  ut  ex  cutis  vitali  potentia  de  interiorum  partium  con- 
ditione  concludere  liceat,  quippe  in  plantis  circumspectus 
arborum  cultor,  vel  solo  ex  cortice  flores  et  fructus  futu- 
ros praedicit.  Priesnitz  in  curandis  morbis  potissimum 
respicit  indolem  et  conditionem  cutis,  quae  in  diverso 
statu  organismi  morboso  variis  admodum  mutationibus  suc- 


ti) Rcga  1.  c.  Cap.  XI.  pg.  131. 

cumbit;  observat  ejus  calorem,  densitatem,  compagem,  vim 
elasticam,  pinguedinem  et  nidorem,  sudandi  facultatem, 
temperaturae  gradum,  multa  alia.  Princeps  ejus  therapiae 
nisus  est,  provocanda  febri  artificiali,  distribuendo  aequa- 
liter per  totum  corpus  calore  vitali,  sudore  eliciendo,  na- 
turae molimina  materias  morbosas,  non  solum  per  renes 
et  alvum,  sed  potissimum  per  cutem  eliminandi  adjuvare. 
Inde  factum  est,  ut  tam  latus  sit  ei  usus* aquae  frigidae, 

attamen  non  sine  quibusdam  conditionibus,  nec  sine  cir- 

* 

v 

cumspectione.  Priesnitz  non  negligit  regulas  eo  spe- 
ctantes, etsi  non  omnium  sibi  est  conscius,  et  strenuissi- 
mus  est  in  iis  exsequendis.  Praeparat  eos,  quibus  praecipere 

vult  balnea  frigida,  jubens  eos  antea  iu  tria  descendere 

\ 

balnea,  quorum  temperies  a 14  ad  1G»  gradatim  augetur. 
Nec  vero  omnes  ad  lavationes  ejusmodi  uno  eodemque 
modo  praeparat,  sed  pro  genere  morbi  plurimis  antea  su- 
dare suadet,  nervis  remissos  autem  vetat;  nonnulli  debent 
per  longius  temporis  spatium  in  balneis  morari,  nonnulli 
per  paucas  solummodo  minutas;  aliis  praecipit  - semel, 
aliis  bis  se  lavare,  aliis  denique  balneis  sedentariis,  aliis 
pediluviis  uti.  Nonne  bae  modificationes  illos  praecipuos 
et  maxime  adhibendi  ratione  discrepantes  aquae  frigidae 
effectus  satis  nobis  demonstrant?  Non  idem  est,  utrum 
aqua  diu  et  saepe,  au  brevi  neque  ita  crebro  adhibeatur. 

Mora  et  frequentia,  ut  jam  antea  vidimus,  magnam  sistunt 

4 ' ’ ^ 

in  taxanda  aquae  frigidae  vi  et  efficacia  differentiam.  In 
eo  nituntur  variae  lavationum  formae,  quarum  aliae  seu- 
siin  et  assidue,  aliae  repente  curn  impetu  et  pressione  par- 
tium applicantur.  Illae  adhibentur  aut  ad  refrigerandum, 
aut  ad  sudorem  eliciendum,  aut  ad  congestiones  a diver- 
sis corporis  regionibus  avertendas;  hae  ad  concussionem 
totius  systematis  et  nervosi  et  vasculosi,  et  ad  crises  in 
psychicis  potissimum  et  aliis  sensorium  afficientibus  mor- 
bis provocandas.  Inde  fit,  ut  epithemata  frigida,  quae  per 
plures  horas,  aut  dies  ad  locum  affectum  applicantur,  ca- 
lore detrahendo,  sanguine  stagnante  discutiendo,  stasin 
repellendo,  in  vulneribus  autem  sanguinem  cogendo  agant, 
ideoque  in  inflammationibus  localibus,  in  encephalitide,  de- 
lirio tremente,  haemorrbagiis  externis,  aneurysmatibus, 
eximium  praebeant  emolumentum.  Aut  applicatur  aqua 
partibus  a loco  affecto  remotis  et  tum  derivare  valet,  ve- 
luti  clysmata  frigida  in  morbis  capitis  vehementibus,  uti 
in  apoplexia,  aut  etiam  in  asphyxia.  Priesnitz  eo  scopo 
saepissime  gelida  pediluvia  praescribit. 

In  balneis  duplex  manifestatur  aquae  frigidae  effectus, 
prout  est  lavandi  mora  et  ratio  se  gerendi  post  balneum: 
si  balneum  per  breve  durabat  tempus  et  quispiam  post 
idem  in  loco  frigidiusculo  commorabatur,  effectus  frigoris 

non  extemplo  animadvertitur,  sed  lente;  quo  fit,  ut  sensi- 
litas  cutis  minuatur,  contractio  et  tonus,  si  antea  relaxatio 
erat,  pro  longiori  temporis  spatio  restituatur.  Si  balneum 
vero  diutius  durabat  et,  qui  lavit,  cubiculum  petit,  effectus 

I . I*'  > • I s 

contrarius  percipitur,  nempe  calor  et  sudor. 

i 

Ab  hoc  lavationum  genere  longe  differunt,  longeque 
alia  nobis  offerunt  phaenomena  superfusiones  frigidae  prae- 
cipiti  aquae  torrente  corpori  admotae,  quales  Borussi  vo- 
cant Sturz-Doucche-Spritzbader,  quibus  in  summum  effica- 
ciae et  virtutis  fastigium  aqua  attollitur  frigida,  Praeter 
refrigerationem  enim,  qUae  minus  bic  respectu  est  digna, 
hoc  est  iis  praecipuum,  ut  frigoris  ex  improviso  oblato 
impulsu  et  mechanico  irritamento  impetuoso  universum 
systema,  cum  nervosum  tum  etiam  vasculosum,  tam  ve- 
hementer succussione  commoveant,  ut  magna  cum  conten- 
tione magnoque  organismi  labore  tanquam  febris  paro- 
xysmus artificialis  perficiatur,  qui  commode  provocatus, 
nonnisi  benignam  et  salubrem  in  omnibus  functionibus  re- 
stituere potest  harmoniam.  Profuit  tale  lavationum  genus 
in  statu  soporoso  febrium  nervosarum,  putridarum,  in  hy- 
drocephalo  acuto,  delirio  tremente  variisque  sensorii  pa- 
thematibus. 

Balnea  denique  imbriforraia  et  pulveriformia  (Ilegen- 
u.  Staubbader)  simili  gaudent  effectu,  ac  balnea  vulgaria 


per  breve  tempus  durantia,  accedente  tamen  buinida  at- 
mospbaera,  aquae  de  corporis  superficie  defluentis  evapo- 
ratione orta,  quae  ad  refrigerationem  augendam  multum 
confert,  respirationis  vero  organa  nimis  laedit.  Inde  eorum 
usus  nonnisi  ad  recreationem  in  anni  tempestatibus  aestuo- 
sis et  ad  firmandam  culem,  ut  facilius  frigus  perferre  as- 
suefiat , refertur.  » 

Omnes  hae  lavationes  quamvis  omni  jure,  ut  opinor, 
laudes  mereantur,  neutiquam  tamen  sine  delectu  atque  pro 

libitu  ab  unoquoque  et  tempore  quolibet  adbibeudae:  sed 

« ' 

variae  res  sunt  prius  considerandae,  quam  iis  uti  debea- 

' - v , ...  - **V- 

mus,  si  quidem  fructus,  quem  speramus,  participes  fieri 

cupimus.  Non . quaevis  corporis  regio  eadem  gaudet  vi 
vitali  ct  reactione,  alia  facilius,  alia  difficilius  perpetitur 
frigus;  sed  et  universi  organismi  valde  sunt  diversi  pro 

i 

aetate,  sexu,  temperamento,  habitu  corporis,  vitae  genere. 
Ouorum  respectuum  et  cautelarum  varietatem  hic  loci 
enumerare  nolumus,  quoniam  hoc  nimis  nos  a meta  prae- 
fixa avocaret.  Unum  tantummodo  adjiciendum  esse  censeo 

v _ 

monitum,  ne  quis  forsan  magnam  sibi  sumat  auctoritatem, 
aut  arroget,  se  miras  aqua  frigida  curationes  feliciter  ex- 
sequi posse,  nam  methodus  ejus  adhibendae  praeter  longam 
experientiam  animumque  bene  eruditum,  multos  alios  ex- 
quirit respectus,  qui  aquae  vim  tam  mirabilem  reddunt. 

Aqua  frigida  non  est  tam  leve  et  mediocre  remedium, 
quam  quispiam  forsan  crediderit,  ad  numerari  enim  potest 
nunc  mitissimis,  nunc  vehementissirnis  medicaminibus,  ita 
ut  inconsulto  adhibita  vel  periculosissimas  afferre  possit 
noxas.  Neque  cunctis  medetur  morbis;  Priesnitz  ipse 
excludit  a balneis  omnes,  qui  internis  suppurationibus,  im- 
primis  phthisi  pulmonum,  vehementissirnis  febribus  aliis- 
que laborant  morbis,  quibus  omnino  aqua  non  conducit. 
Nihilominus  tamen  inveniuntur  inulti  artis  imperiti,  qui 
temere,  sine  periti  medici  consilio,  aquam  frigidam  tanquam 
salutiferam  piscinam,  divinisque  praeditam  viribus  petunt, 
nec  spretam  sanitatem,  sed  morbos  prioribus  deteriores, 
ne  dicam  perniciem  sibi  ipsi  praeparant.  Quippe  repe- 
riuntur  morbi,  qui  sub  idem  genus,  ac  nomenclaturam 
redacti,  tamen  natura  inter  se  discreti,  diversum 
etiam  medicandi  expostulant  modum.  Sed  et  ii  te- 
mere credunt,  qui  existiment,  potum  triduanum,  deinde 

V 

balneum  totidem  dierum  sufficere.  Quin  etiam  hoc  longa 
veterum  observatione  compertum  est,  ea  aquae  frigidae 
juvamenta  firma  esse  magis  et  certa,  quae  non  subito, 
sed  in  tempus  post  usum  sentiantur;  natura  eniai  non  to- 
lerat vim  subitam  et  minime  in  affectibus  magnis.  Longo 
tempore  juxta  Hippocratis  sententiam  curantur,  quae 
longo  item  tempore  contracta  sunt  vitia, quae  vero  brevi,  brevi. 


' „ . . VITA. 

Ego  Fridericqs  Guilelpius  Leinveber,  catliolirae 
confessioni  addictus,  natus  sum  Stupeae,  oppido  Poloniae  con- 
, {»  Patre  Antonio  Leinveber  pharmacopola,  qui  nunc  proh 
dolor,  mortuus,  me  ab  ineunte  pueritia  primis  literarum  clemen- 
tis summa  cum  cura  in  oppidi  Trzemeszno  progymnasio,  tunc 
temporis  sub  auspiciis  Cei.  Dir.  Meissner  florente  instrui 
jussit.  Deinde  in  gymnasium  Posnaniense  missus  sum,  ubi  sub 
auspiciis  Cei.  Dir.  Sto  e.  magnam  percepi  utilitatem.  Anno  h. 
s.  XXXVII,  ut  major  mihi  esset  opportunitas  linguae  Teutoni- 
cae  a i acenda  e,  in  gymnasium  Glagaviense  discessi,  quod  tum  a 
viro  niaxime  venerando  Dir.  Ender  regebatur.  Instructus  ma- 
turitatis testimonio  Berolinum  me  contuli,  ibique  Rectore  ma- 
gnifico Twesten,  apud  111.  Decker,  t.  t.  ordinis  Medicorum 
Decanum,  nomen  rite  professus,  operam  dedi  literis  medicis. 
Vere  anni  quadragesimi  secundi  h.  s.  almam  academiam  Fride- 
ricam  Dalcnsem  petii,  ubi  ab  111  B er  n bardi  civium  academi- 
corum  numero  sum  adseriptus  Elapso  semestri  aestivo,  Bero- 
linuhi  redux  et  Rectore  maguifieo  III.  Raumer  in  civium  aca- 
demicorum  numerum  receptus,  reliquum  quadriennii  tempus  fini- 
endis studiis  addixi.  Per  quatuor  annos  duces  mihi  studiorum 
fuerunt:  III.  Mitscherlich  in  chemia  experimenfali ; III.  Dove 
in  physice;  III.  Michelet  in  logice;  III.  Gabler  in  antbropo- 
logia;  III.  Weiss  in  mineralogia ; III.  Kunth  in  botaniee;  III. 
Lichtenstein  in  zoologia,  111.  Decker  in  eneyclopaedia  et 
methodologia  medicinae,  nec  non  in  reeentioris  medicinae  histo- 
ria; 111.  Miiller  in  anatomia  universa  corporis  humani,  nec  non 
t i»  comparata  et  pathologica,  et  in  physiologia,  qui  idem  cum 
III.  Solilemm  rite,  secandorum  cadaverum  arte  me  instruxit; 
111.  Schlemm  io  osteologia  et  splanchnologia  hominis;  Cei. 
Eek  in  palhologia  universali;  III.  Slchultz  in  diaetetica;  III. 
Illorn  in  pathol.  et  therap.  morborum  psychicorum;  Cei.  Mit- 
scherlich in  mat.  med  ; 111  Casper  in  componendarum  for- 
mularum arte;  III.  Schoenlein  in  palhol.  speciali;  111.  Jiing-. 
ken  in  chirurgia;  III.  Blasius  in  akiurgia;  Exp,  Nicolai  in 
medicina  forensi;  Exp.  Isensee  in  practica  diagnosi  exaulhe- 
malum;  Exp.  Troschel  in  arle  fascias  imponendi;  Exp.  An- 
gelstein  in  operationibus  ophlhalmicis  practicis.  In  clinicis 
praeceptores  mihi  fuere:  Cei.  AVolff,  Cei.  Romberg,  III.* 

Schoenlein,  III.  Krukenberg,  III.  Blasius,  Cei.  Tril-1 
stedt,  IIJ.  Jiingken,  III.  Eluge,  III.  Dieffenbach. 

Quibus  viris  Illustrissimis,  Doctissimis  summas  nunc  ago 
gratias,  semperque  eos  pia  mente  colere  non  desinam.  Faxit 
Deus,  ut  me  talibus  praeceptoribus  dignum  ostendam. 

T H'  E S E S. 

1.  Non  existunt  morbi  sine  materia. 

2.  Rydropathia  morbis  chronicis  solis  optime  medetur. 

3.  Hufelandi  sententiam,  aquam  frigidam  universale  esse  reme- 
dium, non  probo. 

4.  Et  nimis  magna  et  nimis  parva  medicaminum  copia  difficilio-jl 
rem  ^reddit  medelam. 

5.  Philosophia  mera  nihil  valet  in  medicina. 

6.  Divortium  ex  causa  impotentiae  virilis  laudo. 


